b'\n_START_ARTICLE_\nLugaw\n_START_PARAGRAPH_\nAng lugaw (Ingles: porridge, rice congee, gruel) ay uri ng lutuing may sabaw, nilutong bigas, at sahog.  Sa Pilipinas, nagluluto ang mga Pilipino ng goto o lugaw goto na sinangkapan ng goto o kalyos ng baka.  Maaari ring haluan ito ng paa ng baka.  Isang pang lugaw ng Pilipino ang lugaw tokwa-baboy.  Sa pinakapayak na paghahanda, nilalagyan lamang ang lugaw ng asukal (walang ibang halong sahog), at ang ganitong nilugaw ang inihahanda para sa batang may sakit.  Gumagamit din sa nilugaw ng mga hibi at sa bao.  Bago kainin ang isinilbing lugaw, kadalasan ding nilalagyan ito ng patis, toyo, bawang, paminta, at kalamansi._NEWLINE_Ang aroskaldo o aruskaldo (Kastila: arroz caldo) ay uri ng lugaw na may sabaw ng manok at luya. Malagkit ang sabaw nito na maaari ring sangkapan ng mga bituka o laman-loob ng baka._NEWLINE_May mga sariling paraan din ng paglulugaw ang Tsina, Hapon, Korea, Indiya, Tailandiya, at Vietnam.'